**Ξεκινά η ηλεκτρονική υποβολή των αιτήσεων για τους Βρεφικούς, Παιδικούς, Βρεφονηπιακούς Σταθμούς, τα ΚΔΑΠ και τα ΚΔΑΠΑμεΑ, περιόδου 2025 – 2026**

**ΔΗΜΟΣΙΕΥΤΗΚΕ**

* 30 Ιουλίου , 2025

**ΣΤΗΝ ΚΑΤΗΓΟΡΙΑ**

|  |  |
| --- | --- |
| EETAA-Logo-GR | logo |

* [Νέα/Ανακοινώσεις](https://www.eetaa.gr/category/nea-anakoinoseis/)

**ΔΕΛΤΙΟ ΤΥΠΟΥ**

*Αθήνα, 30/7/2025*

**Ξεκινά η ηλεκτρονική υποβολή των αιτήσεων για τους Βρεφικούς, Παιδικούς, Βρεφονηπιακούς Σταθμούς, τα ΚΔΑΠ και τα ΚΔΑΠΑμεΑ, περιόδου 2025 – 2026**

Αρχίζει,  την Τετάρτη 30 Ιουλίου 2025 και ολοκληρώνεται  την  14η Αυγούστου 2025, η ηλεκτρονική υποβολή των αιτήσεων για τη συμμετοχή των ενδιαφερόμενων στο Πρόγραμμα της Δράσης «Προώθηση και υποστήριξη παιδιών για την ένταξή τους στην προσχολική εκπαίδευση καθώς και για τη πρόσβαση παιδιών σχολικής ηλικίας, εφήβων και ατόμων με αναπηρία, σε υπηρεσίες δημιουργικής απασχόλησης» περιόδου 2025-2026.

Με τη νέα Κοινή Υπουργική Απόφαση που δημοσιεύθηκε την Τρίτη 29 Ιουλίου, προβλέπεται η κάλυψη θέσεων σε Βρεφονηπιακούς Σταθμούς, ΚΔΑΠ και ΚΔΑΠ ΑμεΑ για τη διετία 2025-2027, με συνολικό προϋπολογισμό 755 εκατομμυρίων ευρώ.

Η βασική καινοτομία του Προγράμματος είναι η διετής διάρκειά του, η οποία προσφέρει στις οικογένειες μεγαλύτερη σταθερότητα, λιγότερη γραφειοκρατία και καλύτερο προγραμματισμό για τη φροντίδα και την απασχόληση των παιδιών τους. Με τον τρόπο αυτό, αποφεύγεται η αβεβαιότητα και η ταλαιπωρία της ετήσιας διαδικασίας υποβολής και ένταξης.

Το πρόγραμμα απευθύνεται σε: βρέφη και νήπια για φιλοξενία σε βρεφονηπιακούς και παιδικούς σταθμούς, παιδιά σχολικής ηλικίας και εφήβους για δραστηριότητες δημιουργικής απασχόλησης σε ΚΔΑΠ, και παιδιά και άτομα με αναπηρία σε ΚΔΑΠ ΑμεΑ.

Η δράση συγχρηματοδοτείται από το Ευρωπαϊκό Κοινωνικό Ταμείο+ και εθνικούς πόρους και δίνει προτεραιότητα σε οικογένειες με μεγαλύτερες οικονομικές ή κοινωνικές ανάγκες, καθώς και σε παιδιά και εφήβους με αναπηρία. Παράλληλα, μέσω των αυξημένων πόρων του ΥΚΟΙΣΟ, διευρύνεται έμπρακτα η ομάδα των ωφελούμενων παιδιών με σκοπό την εξυπηρέτηση περισσότερων οικογενειών.

Οι Αιτήσεις και τα δικαιολογητικά συμμετοχής θα μπορούν να υποβληθούν μόνο ηλεκτρονικά μέσω της ειδικής εφαρμογής στην ιστοσελίδα της ΕΕΤΑΑ ΑΕ, [www.eetaa.gr](https://www.eetaa.gr), από 30**/7/2025 – 14/8/2025**, με βάση το τελευταίο ψηφίο του ΑΦΜ του/της εκάστοτε Αιτούντα / Αιτούσας, **ξεκινώντας ως ακολούθως**:

* **30/7/2025 – 31/7/2025** για τα ΑΦΜ που λήγουν σε **0, 1, 2**.
* **01/8/2025– 02/8/2025** για τα ΑΦΜ που λήγουν σε **3, 4, 5.**
* **03/8/2025 – 04/8/2025** για τα ΑΦΜ που λήγουν σε **6, 7, 8, 9.**
* **05/8/2025 – 14/8/2025** για **όλα** τα ΑΦΜ.

Για την είσοδο στην ηλεκτρονική εφαρμογή είναι απαραίτητη η κατοχή των κωδικών Taxisnet αποκλειστικά της/του αιτούσας/ντα.

Η πλειοψηφία των στοιχείων που απαιτούνται θα αντληθούν αυτόματα, από διεπαφές με τα Πληροφοριακά Συστήματα, μέσω του Κέντρου Διαλειτουργικότητας του Υπουργείου Ψηφιακής Διακυβέρνησης.

Δικαίωμα συμμετοχής έχουν όλοι οι γονείς ή τα πρόσωπα που έχουν τη γονική μέριμνα ή την επιμέλεια, ανάδοχοι γονείς, επίτροποι ή συμπαραστάτες,  νόμιμοι εκπρόσωποι βρεφών και παιδιών προσχολικής και σχολικής ηλικίας, παιδιών, εφήβων και ατόμων με αναπηρία, που επιθυμούν τη φιλοξενία των παιδιών τους, σε δομές αντίστοιχες με την ηλικία τους.

Οι όροι και οι προϋποθέσεις συμμετοχής των ενδιαφερόμενων και των Φορέων/Δομών περιγράφονται αναλυτικά στην Πρόσκληση Εκδήλωσης Ενδιαφέροντος, η οποία θα αναρτηθεί στις 30/7/2025 στην ιστοσελίδα της ΕΕΤΑΑ ΑΕ ([www.eetaa.gr](https://www.eetaa.gr)).

Όλοι οι αιτούντες/σες, **δύνανται να υποβάλλουν ένσταση, κατά τη διάρκεια  των ενστάσεων, ακόμα και στην περίπτωση που δεν έχει οριστικοποιηθεί η αίτησή τους.**

Περαιτέρω πληροφορίες θα παρέχονται από την ΕΕΤΑΑ :

* **Τηλεφωνικά Κέντρα** :

Αθήνα: 213-1320600 & 210-5214600,

Λάρισα: 2410-579620,

Θεσσαλονίκη: 2310-544714,

* **Ομάδα Τεχνικής Υποστήριξης** (**helpdesk**) :

 e-mail : helpdesk@eetaa.gr



Ακολουθεί η περίληψη της πρόσκλησης εκδήλωσης ενδιαφέροντος:

**ΠΕΡΙΛΗΨΗ ΠΡΟΣΚΛΗΣΗΣ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΣΕ ΠΡΟΓΡΑΜΜΑ ΤΗΣ ΔΡΑΣΗΣ**

**«Προώθηση και υποστήριξη παιδιών για την ένταξή τους στην προσχολική εκπαίδευση καθώς και για τη πρόσβαση παιδιών σχολικής ηλικίας, εφήβων και ατόμων με αναπηρία, σε υπηρεσίες δημιουργικής απασχόλησης», περιόδου 2025-2026.**

Η Ελληνική Εταιρεία Τοπικής Ανάπτυξης και Αυτοδιοίκησης (EETAA) ΑΕ, στο πλαίσιο της Δράσης «Προώθηση και υποστήριξη παιδιών για την ένταξή τους στην προσχολική εκπαίδευση καθώς και για τη πρόσβαση παιδιών σχολικής ηλικίας, εφήβων και ατόμων με αναπηρία, σε υπηρεσίες δημιουργικής απασχόλησης» περιόδου 2025-2026, συγχρηματοδοτούμενης από το Ευρωπαϊκό Κοινωνικό Ταμείο+ στο πλαίσιο του Εταιρικού Συμφώνου για την Περιφερειακή Ανάπτυξη (ΕΣΠΑ) για την Προγραμματική Περίοδο 2021-2027 και από εθνικούς πόρους (Τακτικός Π/Υ Υπουργείου Κοινωνικής Συνοχής και Οικογένειας), προσκαλεί για υποβολή αιτήσεων τους ενδιαφερόμενους γονείς ή πρόσωπα που έχουν τη γονική μέριμνα ή την επιμέλεια, αναδόχους γονείς, επιτρόπους ή συμπαραστάτες, νόμιμους εκπρόσωπους βρεφών και παιδιών προσχολικής και σχολικής ηλικίας, παιδιών, εφήβων και ατόμων με αναπηρία, που επιθυμούν τη φιλοξενία των τέκνων τους /ΑμεΑ , σε δομές αντίστοιχες με την ηλικία τους.

Η Δράση υλοποιείται μέσα από ετήσιο κύκλο Πρόσκλησης για Πρόγραμμα, μέγιστης διάρκειας έντεκα (11) μηνών, που αντιστοιχεί στο σχολικό έτος 2025-2026, από την 1η Σεπτεμβρίου 2025 έως την 31η Ιουλίου 2026.

Σε όλα τα ωφελούμενα παιδιά χορηγείται «Αξία Τοποθέτησης» (Voucher), προκειμένου να εγγραφούν σε Δομή της επιλογής τους και σε αντίστοιχη θέση με αυτή που δικαιούνται.

Οι Αιτήσεις και τα δικαιολογητικά συμμετοχής θα μπορούν να υποβληθούν μόνο ηλεκτρονικά μέσω της ειδικής εφαρμογής στην ιστοσελίδα της Ε.Ε.Τ.Α.Α. Α.Ε., [www.eetaa.gr](http://www.eetaa.gr/) - [paidikoi.eetaa.gr](http://paidikoi.eetaa.gr/), από 30/7/2025 - 14/8/2025, με βάση το τελευταίο ψηφίο του ΑΦΜ του/της εκάστοτε Αιτούντα/Αιτούσας, ξεκινώντας ως ακολούθως:

30/7/2025 – 31/7/2025 για τα ΑΦΜ που λήγουν σε 0, 1, 2.

01/8/2025– 02/8/2025 για τα ΑΦΜ που λήγουν σε 3, 4, 5.

03/8/2025 – 04/8/2025 για τα ΑΦΜ που λήγουν σε 6, 7, 8, 9.

05/8/2025 – 14/8/2025 για όλα τα ΑΦΜ.

Για την είσοδο στην ηλεκτρονική εφαρμογή είναι απαραίτητη η κατοχή των κωδικών Taxisnet αποκλειστικά της/του αιτούσας/ντα. Η πλειοψηφία των στοιχείων που απαιτούνται θα αντληθούν αυτόματα, από διεπαφές με Πληροφοριακά Συστήματα, μέσω του Κέντρου Διαλειτουργικότητας του Υπουργείου Ψηφιακής Διακυβέρνησης.

Οι όροι και οι προϋποθέσεις συμμετοχής των ενδιαφερόμενων και των Φορέων/Δομών περιγράφονται αναλυτικά στην Πρόσκληση Εκδήλωσης Ενδιαφέροντος, η οποία θα αναρτηθεί στις 30/7/2025 στην ιστοσελίδα της ΕΕΤΑΑ [www.eetaa.gr](http://www.eetaa.gr/) και στην ιστοσελίδα του ΕΣΠΑ ([www.espa.gr](http://www.espa.gr/) ).

Όλοι οι αιτούντες/σες, δύνανται να υποβάλλουν ένσταση, κατά τη διάρκεια των ενστάσεων, ακόμα και στην περίπτωση που δεν έχει οριστικοποιηθεί η αίτησή τους.

Περαιτέρω πληροφορίες θα παρέχονται από την ΕΕΤΑΑ:

Τηλεφωνικά Κέντρα, Αθήνα: 213-1320600 & 210-5214600, Λάρισα: 2410-579620, Θεσσαλονίκη: 2310-544714, και

Ο ΔΙΕΥΘΥΝΩΝ ΣΥΜΒΟΥΛΟΣ ΤΗΣ Ε.Ε.Τ.Α.Α. Α.Ε.

ΑΝΑΣΤΑΣΙΟΣ ΜΑΥΡΙΔΗΣ